Okresná prokuratúra Michalovce 
Nám. Slobody 3, 071 01 Michalovce 1

Sp. zn. : 1 Pv 860/11/8807	Michalovce, 23.2.2012
EEČ : 2-66-39-2012

U Z N E S E N I E

Trestná vec:	obvinený XXXXX  
Prečin:	poškodzovanie a ohrozovanie prevádzky všeobecne prospešného zariadenia podľa § 288 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Michalovce
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, XXXXX, 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 2 363,39 € 
b.	Peňažná suma určená na všeobecne prospešné účely: 200,00 € 
c.	Konkrétny adresát peňažnej sumy určenej na všeobecne prospešné účely: Základná škola J. Švermu 6, Michalovce 
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-1328/SO-MI-2011.

Skutková veta: 
dňa 30. 06. 2011 okolo 15.00 h medzi Sobrancami smerom na Sobranecké kúpele pri práci s kombajnom nevenoval dostatočnú pozornosť, kde žacím stolom kombajnu zachytil betónový stĺp s elektrickým vedením, ktorý následne spadol na zem, čím došlo k pretrhnutiu elektrického vedenia, výpadku elektrického prúdu, poškodeniu konzoly, izolátorov, vodičov a stĺpa, čím takto poškodil a ohrozil všeobecne prospešné zariadenia a pre poškodenú stranu Východoslovenskú energetiku, a. s., Mlynská č. 31, XXXXX, IČO: 36211222, bola spôsobená škoda vo výške 2.363,39 €, avšak ktorá bola obvineným v plnej výške uhradená. 

Odôvodnenie: 
	Uznesením povereného príslušníka PZ, Okresného riaditeľstva PZ, Obvodného oddelenia PZ XXXXX zo dňa 14. 09. 2011 sp. zn. ORP-1328/SO-MI-2011 bolo začaté trestné stíhanie a súčasne vznesené obvinenie XXXXX pre prečin poškodzovanie a ohrozovanie prevádzky všeobecne prospešného zariadenia podľa § 288 Tr. zákona, na tom skutkovom základe tak, ako je to uvedené vo výrokovej časti tohto uznesenia.

	Preskúmaním príslušného spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody,  ktorého horná hranica neprevyšuje hranicu stanovenú v ustanovení § 220 ods. 1 Tr. poriadku.

	Obvinený a zástupca poškodenej strany uzavreli dňa 09. 02. 2012 dohodu o zmieri, v rámci ktorej obvinený svoje konanie oľutoval, vyhlásil, že spáchal skutok, pre ktorý je trestne stíhaný, a to za prítomnosti probačného a mediačného úradníka Okresného súdu Michalovce.

	Obvinený slobodne, vážne, zrozumiteľne a určito vyhlásil, že spáchal skutok, pre ktorý je stíhaný. Škodu vo výške 2.363,39 € v danom prípade obvinený uhradil poškodenej strane v celom rozsahu.  

Dňa 09. 02. 2012 obvinený zložil na účet Krajskej prokuratúry XXXXX peňažnú sumu na všeobecne prospešné účely vo výške 200,- Eur, určenú podľa dohody o zmieri s tým, aby 50% z tejto sumy bolo poukázaných na účet Základnej školy J. Švermu 6, Michalovce, bankové spojenie Dexia banka a. s.  Michalovce, číslo účtu XXXXX Táto suma je primeraná závažnosti spáchaného prečinu.

	Obvinený a zástupca poškodenej strany s týmto spôsobom vybavenia veci vyslovili súhlas.

3

	Vzhľadom na povahu a závažnosť spáchaného prečinu, na mieru akou bol prečinom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci.

	Preto som rozhodol tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ivan Tvarožek
prokurátor